39. schôdza NR SR - 6.deň - A. dopoludnia
Dátum: 2025-09-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

Dámy a páni, budem sa venovať výlučne tomu, čo tu zaznelo z úst ministra financií počas tejto rozpravy o skrátenom legislatívnom konaní a k tomu, čo obsahuje tento materiál. Mne skoro oči vypadli včera, keď som počul ministra Kamenického, ako hovorí, že mimovládne organizácie a neziskovky sú leniví darebáci. Minister financií povedal, že neziskovky sú leniví darebáci, že mimovládne organizácie sú leniví darebáci! Tak ja sa pýtam, pán minister, koho ste mysleli? Mysleli ste tých, ktorí zbierajú peniaze pre ľudí, ktorí sú ťažko chorí, ktorí majú rakovinu? My tu máme dni, kedy sa zbierajú ľudia a kupujú si žlté narcisy, kedy si kupujú biele pastelky, Červený kríž tu máme, ktorí poberajú, áno, aj dotácie od štátu, pretože suplujú úlohy, na ktoré vy ste rezignovali a peniaze, ktoré vy ste rozkradli. To sú neziskovky. Neziskovky, ktoré sa starajú o ľudí v osadách, ktoré pomáhajú deťom v osadách, aby sa mali lepšie, ktorí ich chodia vyučovať. Toto sú organizácie, ktoré suplujú štát. Vy zatiaľ ste z ľudí v osadách urobili darmožráčov, urobili ste z nich zlodejov. Pravda je ale taká, že všetky peniaze, ktoré išli a boli určené pre rómske komunity, ste vy prejedli, ste vy rozkradli aj so svojimi kumpánmi a so svojimi ministrami. Taká je jednoducho pravda. A aké mimovládky vám ešte vadia? Vadia vám Transparency International, vadí vám nadácia Zastavme korupciu, ktorá denne-denno, dennodenne upozorňuje na vaše rozkrádačky? Ktorá dennodenne upozorňuje na to, ak šafárite? Na to, ako rozoberáte právny štát? Na to, ako ničíte ľudské životy a túto krajinu? Tieto neziskovky a mimovládky vám vadia? Pán minister Kamenický? Ja sa vás pýtam. Toto je to, čo nazývate lenivými darebákmi? Ja vám poviem, kto je lenivý darebák. Vy. Leniví darebáci sú vo vašej vláde a ja tu mám konkrétny dôkaz, pretože som tu dosť počúval o tom aj od kolegov, čo všetko máte v odôvodnení ku skrátenému legislatívnemu konaniu. Leniví darebáci sú v tejto vláde, pretože si doprajú aj trojmesačné voľno, kedy tu nie sú ich poslanci, ktorí si doprajú mesiac pri mori, kde si tam plávajú a kde kašlú na túto krajinu. Leniví darebáci sú v tejto vláde, pretože hovoria, kedy prídu s konsolidačnými riešeniami a ani jeden z termínov nedodržia. Leniví darebáci, ktorí si nedokážu riadiť ani vlastný kalendár, nieto ešte túto krajinu. Toto sú leniví darebáci na čele s ministrom Kamenickým. A jediné, čo dokážu po tomto uviesť a doniesť do parlamentu, sú opatrenia nie proti vláde, nie proti poslancom, ani proti ministrom, ani proti premiérovi. Tým sa budú platy zvyšovať. Jediné, čo sú schopní doniesť do Národnej rady, sú opatrenia proti národu, proti živnostníkom, zamestnancom, proti dôchodcom. Proti dôchodcom. Áno, zmrazujete im trinásty dôchodok na najbližšie roky. Sľubovali ste absolútne niečo iné. Čiže toto je banda lenivých darebákov. A totálne, úplne že rukolapný dôkaz, ktorý si môžu pozrieť úplne všetci na stránke Národnej rady Slovenskej republiky, a vyzývam ich k tomu, je tlač, každý ten materiál, ktorý je doručený do Národnej rady, je doručený pod určitou tlačou. Je to tlač 482 a tlač 1004. Sú to dva návrhy, ktoré odôvodňujú skrátené legislatívne konanie pri konsolidácii, jeden je za minulý rok a druhý je za tento rok. Poprosím všetkých, aby ste si to otvorili, je to veľmi krátke, má to 504 slov. Odôvodnenie totálneho ožobračovania tejto krajiny sa nachádza v popise 504 slov, ktoré títo leniví darebáci neboli schopní ani zmeniť. Keď si pozriete materiál, ktorý odôvodňoval skrátené legislatívne konanie v roku 2024 a ktorý ho odôvodňuje v roku 2025, sú absolútne totožné. Jedno jediné slovo sa tam zmenilo, ja vám poviem, ktoré je to slovo. V treťom odseku nových . Predtým tam bolo, teraz tam nie je, hej? Absolútne nepodstatná vec. Je to od slova do slova to isté. Kolegovia a kolegyne, toto je najvážnejšia situácia, ktorú sme tu podľa mňa mali v skrátenom legislatívnom konaní, pretože tu chodia ľudia protestovať na námestia v tisícoch, zástupy tisícov ľudí protestujú proti tomuto a oni to chcú urobiť zrýchlene. Bez debaty, lebo vraj hrozia škody. Tak si poďte pozrieť, že čo oni nezmenili z roka na rok. Poďme si to normálne prečítať: "V súčasnosti sa hrubý dlh Slovenskej republiky nachádza blízko úrovne 60 %." Minulý rok: "V súčasnosti sa hrubý dlh Slovenskej republiky nachádza blízko úrovne 60 %." Kde sú tie miliardy, čo zobrali ľuďom v tých dvoch konsolidáciách? Kde ide ten hrubý dlh. Kde ho znížila súčasná vláda? Schodok hospodárenia sa v tomto, ako aj v najbližších rokoch očakáva blízko 6 % HDP. Poďme rok dozadu: "Schodok hospodárenia sa v tomto, ako aj v najbližších rokoch očakáva blízko 6 % HDP." Prosím vás, toto, toto sú leniví babráci. Toto sú leniví babráci, ktorí každý rok tam kopírujú to isté, myslia si, ako perfektne im to prejde bez debaty, bez diskusie, úplne rovnaký materiál, úplne rovnaké slová, 504 slov, nezmenili na nich ani nula celá, nula celá, nula celá nič. Nič! Toto sú babráci, nie neziskovky, ktoré suplujú tento štát, ani mimovládne organizácie, ktoré upozorňujú na ich zlodejiny. Toto sú babráci. Poďme na ďalšiu vetu. Táto veta... ===== ... na nich ani nula celá, nula celá, nula celá nič. Nič. Toto sú babráci. Nie neziskovky, ktoré suplujú tento štát. Ani mimovládne organizácie, ktoré upozorňujú na ich zlodejiny. Toto sú babráci. Poďme na ďalšiu vetu. Táto veta je úplne epická. Tento vývoj by už mohol vážne ohrozovať finančnú stabilitu Slovenskej republiky. Rok predtým. Tento vývoj by už mohol vážne ohrozovať finančnú stabilitu Slovenskej republiky. Oni sa priznali k tomu, že ohrozujú stabilitu Slovenskej republiky. Sami si to píšu do materiálov, kopírujú si tu Ctrl C, Ctrl V. Neschopní babráci. Leniví babráci. Za ten rok neurobili absolútne nič. Jediné čo zmenili, je viete čo, ja vám poviem, čo zmenili. Že ten materiál oni zmenili v nadpise, že sa nevolá v súvislosti s konsolidáciou, pardon, vtedy sa volal v súvislosti s ďalším zlepšovaním stavu verejných financií. Teraz sa volá v súvislosti s konsolidáciou verejných financií. Tri slová bum tak to je niečo. Pán minister. (Potlesk.) Poďme zatlieskať týmto babrákom fakt. Ani aktuálna bilancia rozpočtu verejnej správy nie je priaznivá. Rok predtým. Ani aktuálna bilancia rozpočtu verejnej správy nie je priaznivá. Nič nie je priaznivé. Všetko je ohrozené. Dlh je 60 %, deficity sú plánované na 6 %, ale miliardy od ľudí a od firiem ste zobrali, ste ich zožrali a preto sa celý národ pýta, kde sú tie miliardy. Transakčná daň zvýšená, DPH-čka na 23 %, zobraté rodičovské dôchodky, 200 eur na dieťa, osekaný druhý pilier, zvýšených viac ako 900 poplatkov, zvýšené zdravotné odvody. Všetko toto ste urobili. Miliardy vyberáte od ľudí, ale vety sú stále tie isté a Slovensku hrozí stále to isté. Preto vláda sa jasne priznáva v tomto skrátenom legislatívnom konaní, že to ohrozenie sú oni sami a to hovoria jasne dáta, ktorí si sami napísali do skráteného legislatívneho konania. Uvedené skutočnosti tak predstavujú vysoké riziko vzniku značných hospodárskych škôd. Uvedené skutočnosti, rok predtým, tak predstavujú vysoké riziko vzniku značných hospodárskych škôd. Toto nie je normálne, táto vláda nie je normálna, vám chcem povedať. Lebo oni proste likvidujú Slovensko, sami si to napíšu, skopírujú si to každý rok, dajú to v zrýchlenom konaní, myslia si, ako to prejde bez diskusie, bez všetkého, normálne tam narúbu zákony proti ľuďom, hlavne, že im sa tie platy zvyšujú. Tuná minister sa teší, ako on bude vysvetľovať, kto za to všetko môže, ako on si dá fotky na svoj Facebook, už všetko tam proste dal, lebo je sám opustený a totálny babrák a vidí to celé Slovensko, pretože variť džemy a piecť keksy, tak to je totálne že epické asi tak, ako knihy sú pre bohatých. To sú výroky ministra financií, ktorý každý rok kopíruje to isté a každý rok sám sa priznal vo svojom vlastnom materiály, že ruinuje Slovenskú republiku a preto vás chcem poprosiť, kolegovia a kolegyne, momentálne Hnutie Slovensko nemá 30 poslancov v parlamente na to, aby mal 30 podpisov na podanie na Ústavný súd, ale ja nedokážem si predstaviť jedného človeka v tejto krajine, ktorý sa súdnym okom pozrie na odôvodnenia skráteného legislatívneho konania tejto vlády, ktorá ide ožobračiť ľudí o miliardy eur, ktorí protestujú v uliciach, a že ich tam bude viac, a že toto má prejsť, a že toto prejde. Ja hovorím, kolegovia, kolegyne, potrebujeme sa spojiť a podať to na Ústavný súd. Dlhujeme to všetkým ľuďom v uliciach, že toto jednoznačne musíme podať, pretože oni sú neschopní riadiť túto krajinu, sami to priznávajú a ešte z roka na rok to hrdo kopírujú a ukazujú celému Slovensku, do akej mizérie priviedli krajinu, zatiaľ čo ľudí ošklbali o miliardy eur. Ďakujem veľmi pekne. (Potlesk.)